**Učebné osnovy**

|  |  |
| --- | --- |
| **Názov predmetu** | **Anglický jazyk** |
| **Časový rozsah výučby** | 3 týždenne, spolu 99 vyučovacích hodín |
| **Ročník** | **siedmy** |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Charakteristika predmetu Vyučovací predmet anglický jazyk jazyk patrí medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvára vzdelávaciu oblasť Jazyk a komunikácia. Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj v práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca. Výučba prvého cudzieho jazyka, t. j. anglického jazyka smeruje k dosiahnutiu komunikačnej úrovne A2 podľa Spoločného európskeho referenčného rámca pre jazyky (SERR) na konci nižšieho stredného vzdelávania. Označenie úrovne A2 je používateľ základného jazyka. Charakteristika ovládania anglického jazyka na úrovni A2 podľa SERR je nasledujúca:

„Rozumie vetám a často používaným výrazom vzťahujúcim sa na oblasti, ktoré sa ho bezprostredne týkajú (napríklad najzákladnejšie informácie o sebe, o rodine, nakupovaní, miestnom zemepise a o zamestnaní). Dokáže komunikovať v jednoduchých a rutinných úlohách vyžadujúcich si jednoduchú a priamu výmenu informácií o známych a bežných záležitostiach. Dokáže jednoduchými slovami opísať svoje rodinné zázemie, bezprostredné okolie a záležitosti v oblastiach nevyhnutných potrieb (SERR, 2013, s. 26).“

**CIELE PREDMETU**

Všeobecné ciele vyučovacieho predmetu anglický jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh sa žiaci musia zapájať do komunikačných činností a ovládať komunikačné stratégie.

Cieľom vyučovacieho predmetu anglický jazyk je umožniť žiakom:

* efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
* využívať komunikačné jazykové kompetencie tak, aby sa komunikačný zámer realizoval vymedzeným spôsobom,
* v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ, v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,
* používať hovorené a písané texty v komunikačných situáciách na konkrétne funkčné ciele.

**KOMPETENCIE**

„Používatelia jazyka a učiaci sa jazyk využívajú mnoho kompetencií, ktoré získali vďaka svojim predchádzajúcim skúsenostiam, a ktoré môžu aktivovať tak, aby mohli plniť vzdelávacie úlohy a aktivity v komunikačných situáciách, v ktorých sa nachádzajú.

Kompetencie sú súhrnom vedomostí, zručností a vlastností, ktoré umožňujú jednotlivcovi konať“ (SERR, s. 12, 103).

Podstatou jazykového vzdelávania je, aby žiak dokázal:

* riešiť každodenné životné situácie v cudzej krajine a v ich riešení pomáhať cudzincom, ktorí sú v jeho vlastnej krajine,
* vymieňať si informácie a nápady s mladými ľuďmi a dospelými, ktorí hovoria daným jazykom a sprostredkovať im svoje myšlienky a pocity,
* lepšie chápať spôsob života a myslenia iných národov a ich kultúrne dedičstvo. Dôležité kompetencie pri vytváraní a udržovaní interaktívneho učebného prostredia v škole sú:
* kritické myslenie, t. j. schopnosť nachádzať a vyberať informácie s využívaním rozmanitých zručností a kritického prístupu,
* tvorivé myslenie, t. j. schopnosť nachádzať nové spôsoby spájania faktov v procese riešenia problémov,
* prosociálne a prospoločenské myslenie, t. j. schopnosť analyzovať fakty a problémy v súvislosti s potrebami iných a spoločnosti ako celku.

**3.1 Všeobecné kompetencie**

Všeobecné kompetencie sú tie, ktoré nie sú charakteristické pre jazyk, ale ktoré sú nevyhnutné pre rôzne činnosti, vrátane jazykových činností (SERR, 2013, s.12).

Žiak dokáže:

* vedome získavať nové vedomosti a zručnosti,
* opakovať si osvojené vedomosti a dopĺňať si ich,
* uvedomovať si stratégie učenia sa pri osvojovaní si cudzieho jazyka,
* opísať rôzne stratégie učenia sa s cieľom pochopiť ich a používať,
* chápať potrebu vzdelávania sa v cudzom jazyku,
* dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať ich pre svoj ďalší rozvoj a reálny život,
* kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
* udržať pozornosť pri prijímaní informácií,
* pochopiť zámer zadanej úlohy,
* účinne spolupracovať vo dvojiciach i v pracovných skupinách,
* aktívne a často využívať doteraz osvojený cudzí jazyk,
* pri samostatnom štúdiu využívať dostupné materiály,
* byť otvorený kultúrnej a etnickej rôznorodosti.

**3.2 Komunikačné jazykové kompetencie**

Komunikačné jazykové kompetencie sú tie, ktoré umožňujú učiacemu sa používať konkrétne jazykové prostriedky v komunikácii. Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné vo vybraných krajinách, kde sa hovorí anglickým jazykom.

Komunikačné kompetencie zahŕňajú nasledovné zložky:

* jazykové kompetencie,
* sociolingválne kompetencie,
* pragmatické kompetencie.

**3.3 Jazykové kompetencie**

Žiak dokáže používať

bežné slová a slovné spojenia nevyhnutné pre uspokojovanie jednoduchých komunikačných potrieb obmedzeného charakteru,

* základné vetné modely a komunikovať o osvojených témach prostredníctvom naučených slovných spojení a skupín niekoľkých slov a výrazov,
* obmedzený repertoár naučených krátkych slovných spojení, ktoré sa týkajú predvídateľných základných jazykových situácií,
* osvojenú slovnú zásobu tak, aby si dokázal poradiť v každodennom konaní, ktoré sa týka známych situácií a tém,
* niektoré jednoduché gramatické štruktúry cudzieho jazyka, aj keď sa systematicky dopúšťa základných chýb, ale je mu rozumieť (upravené SERR, 2013, s. 111 – 119).

**3.4 Sociolingválne kompetencie**

Žiak dokáže:

* komunikovať v bežných spoločenských situáciách,
* jednoducho sa vyjadrovať pomocou základných funkcií jazyka, akými sú napr. výmena informácií, žiadosť, vyjadrenie vlastných názorov a postojov, pozvanie, ospravedlnenie atď.,
* udržať a rozvinúť spoločenskú konverzáciu prostredníctvom najjednoduchších bežných výrazov (upravené SERR, 2013, s. 123).

**3.5 Pragmatické kompetencie**

Žiak dokáže:

* usporiadať vety v takom poradí, aby vytvorili koherentný jazykový celok (tematická organizácia, logické usporiadanie slov, príčina/následok),
* využívať základné funkcie jazyka s cieľom poskytnúť a vyhľadať faktografické informácie, vyjadriť a zisťovať postoj, vyjadriť presvedčenie, nadviazať kontakt s ľuďmi,
* používať jednoduché spôsoby na začatie, udržanie a ukončenie krátkeho rozhovoru,používať najčastejšie sa vyskytujúce spojovacie výrazy na prepojenie jednoduchých viet potrebných na vyrozprávanie alebo opis príbehu v logickom časovom slede (upravené SERR, 2013, s. 124 – 132).

**4 VÝKONOVÝ ŠTANDARD – KOMUNIKAČNÉ JAZYKOVÉ ČINNOSTI A STRATÉGIE**

Výkonový štandard určuje požiadavky na komunikačné jazykové činnosti a stratégie: počúvanie s porozumením, čítanie s porozumením, písomný prejav a ústny prejav, ktoré má žiak dosiahnuť na konci každého ročníka. Navrhované delenie výkonových štandardov do ročníkov je iba odporúčané (nie povinné), pričom žiak musí na konci nižšieho stredného vzdelávania dosiahnuť úroveň A2. Jazykové činnosti a stratégie sa rozvíjajú väčšinou integrovane, t.j. viaceré súčasne. Dôraz na konkrétne jazykové činnosti sa odvíja od komunikačnej situácie, v ktorej sa účastníci komunikácie nachádzajú. Výkonový štandard nadväzuje na výkony stanovené pre 8. ročník ZŠ, t.j. na komunikačnú úroveň A1.

**Počúvanie s porozumením – výkonový štandard**

Žiak na konci 7. ročníka dokáže:

* porozumieť podstate počutého natoľko, aby bol schopný spĺňať konkrétne potreby za predpokladu, že reč je jasne formulovaná a pomaly artikulovaná,
* porozumieť slovným spojeniam a vetám vzťahujúcim sa na bežné oblasti každodenného života,
* porozumieť základným informáciám v krátkych zvukových záznamoch, v ktorých sa hovorí o predvídateľných každodenných záležitostiach,
* rozumieť jednoduchým pokynom informatívneho charakteru,
* pochopiť vety, výrazy a slová, ktoré sa ho priamo týkajú
* identifikovať tému vypočutej diskusie,
* porozumieť základným bodom v rečovom prejave na témy, ktoré sú mu známe.

**Čítanie s porozumením – výkonový štandard**

Žiak na konci 7. ročníka dokáže:

* porozumieť krátkym jednoduchým textom, ktoré obsahujú veľmi frekventovanú slovnú zásobu,
* rozumieť označeniam a nápisom na verejných miestach,
* pochopiť konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a krátke texty,
* porozumieť jednoduchým osobným listom,
* vyhľadať konkrétne informácie v jednoduchých každodenných materiáloch, akými sú napríklad prospekty, jedálne lístky, programy a časové harmonogramy,
* vyhľadať špecifické informácie v zoznamoch a vybrať z nich potrebné informácie,
* z kontextu krátkeho prečítaného textu pochopiť význam niektorých neznámych slov (upravené SERR, 2013, s. 71 – 74).

**Písomný prejav – výkonový štandard**

Žiak na konci 7. ročníka dokáže

* napísať krátke jednoduché poznámky z okruhu jeho záujmov,
* napísať jednoduché osobné listy,
* zaznamenať krátky jednoduchý odkaz za predpokladu, že môže požiadať o jeho zopakovanie a preformulovanie,
* stručne a krátkymi vetami predstaviť a charakterizovať osoby a veci,
* napísať jednoduché vety a spojiť ich najčastejšie sa vyskytujúcimi spojovacími výrazmi,
* jednoducho opísať aspekty všedného dňa - miesto, škola, rodina, záujmy (upravené SERR, 2013, s. 85 – 86, 127).

**Ústny prejav – výkonový štandard**

Žiak na konci 7. ročníka dokáže

* komunikovať v jednoduchých a bežných situáciách, ktoré vyžadujú jednoduchú a priamu výmenu informácií na známe a bežné témy,
* zvládnuť krátke spoločenské konverzačné výmeny,
* zapojiť sa do krátkych rozhovorov na známe a bežné témy,
* používať jednoduché zdvorilostné formy oslovení,
* sformulovať pozvania, návrhy a ospravedlnenia a reagovať na ne,
* vyjadriť, čo sa mu páči a čo nie,
* požiadať o rôzne jednoduché informácie, služby a veci, alebo ich poskytnúť (upravené SERR, 2013, s. 76 – 83).

**Ústny prejav – monológ**

Žiak na konci 7. ročníka dokáže:

* opísať každodenné skutočnosti zo svojho prostredia, napríklad ľudí, školu a miesto,
* opísať niečo ako jednoduchý sled myšlienok,
* podať krátky jednoduchý opis udalostí a činností, opísať svoje plány a osobné skúsenosti (upravené SERR, 2013, s. 60).

**KOMPETENCIE A FUNKCIE JAZYKA**

V rámci 6. až 9. ročníka ZŠ sa v anglickom jazyku rozvíjajú tie kompetencie a funkcie jazyka, ktoré sú špecifikované v časti

**Obsahový štandard – úroveň A2.**

Každá kompetencia v obsahovom štandarde sa člení na šesť komponentov, ktoré sú všetky súčasťou komunikačnej kompetencie a bez ktorých sa komunikácia nemôže uskutočňovať. V rámci obsahového štandardu jednotlivé kompetencie na seba nenadväzujú, môžu sa navzájom kombinovať a neustále vytvárať nové komunikačné kontexty.

Kompetencie súvisia s komunikačnými situáciami v ústnom a písomnom prejave a zahŕňajú reakcie účastníkov komunikácie. Funkcie sú chápané ako základné časti komunikácie. Žiaci ich musia ovládať, aby sa mohla komunikácia v cudzom jazyku uskutočniť, pričom s niektorými z nich sa stretnú až na vyšších úrovniach. Interakčné schémy sú časťou, ktorá vyjadruje pragmatické kompetencie, nie je uzavretá a charakterizuje jednotlivé úrovne. Poskytuje učiteľovi základný rámec pre rozvoj komunikačných jazykových činností a stratégií v súlade s príslušnou úrovňou, pričom platí, že čím je úroveň vyššia, tým sa možnosti jazykového prejavu rozširujú. Jazyková dimenzia dokresľuje uvedené funkcie a jej ovládanie by nemalo byť samostatným cieľom, ale prostriedkom na správne vyjadrenie jednotlivých funkcií jazyka.


Diskurzná dimenzia opisuje formu realizácie komunikačného kontextu, funkčné štýly a typy textov. Zameriava sa na rozvíjanie schopnosti žiakov usporiadať vety v takom poradí, aby vedeli vytvoriť koherentný jazykový celok a prispôsobili svoj jazykový prejav prijímateľovi. Rozvíjanie Interkultúrnej dimenzie umožnuje žiakom, aby sa dokázali prispôsobiť zásadám sociálnej kohézie v cieľových krajinách. Do tejto dimenzie zároveň patria interkultúrne kompetencie, t. j. znalosti a povedomie o rôznych etnických, kultúrnych a sociálnych skupinách, akceptácia ľudí z iných kultúr s ich rozdielnym správaním Anglický jazyk – nižšie stredné vzdelávanie, úroveň A2 a hodnotami, schopnosť interpretovať, kriticky vnímať a hodnotiť udalosti, dokumenty a produkty vlastnej kultúry aj iných kultúr.


Časti Diskurzná dimenzia a Interkultúrna dimenzia v obsahovom štandarde sú iba odporúčané a dotvárajú kontext na využitie funkcií jazyka a interakčných schém. Diskurzná dimenzia a Interkultúrna dimenzia sú pre učiteľa východiskom a poskytujú mu priestor, aby ich dopĺňal podľa špecifických potrieb vo svojej škole

**Prehľad spôsobilostí a funkcií stanovených pre úrovne A1 až B2**

Tabuľka uvádza prehľad kompetencií a funkcií stanovených pre úrovne A1 až B2.

|  |  |  |  |  |  |  |
| --- | --- | --- | --- | --- | --- | --- |
|  | **Kompetencie** | | **Funkcie** | |  | |
| **1.** | Nadviazať | | Upútať pozornosť | |  | |
| Pozdraviť | |  | |
|  | kontakt v súlade | |  | |
|  | Odpovedať na pozdrav | |  | |
|  | s komunikačnou | |  | |
|  | Poďakovať sa a vyjadriť uznanie | |  | |
|  | situáciou | |  | |
|  | Rozlúčiť sa | |  | |
|  |  | |  | |
| **2.** | Vypočuť si a | | Informovať sa | |  | |
| Potvrdiť a trvať na niečom | |  | |
|  | podať | |  | |
|  | Začleniť informáciu | |  | |
|  | informácie | |  | |
|  | Odpovedať na požiadavky | |  | |
|  |  | |  | |
| **3.** | Vybrať si | | Identifikovať | |  | |
| Opísať | |  | |
|  | z ponúkaných | |  | |
|  | Potvrdiť/Odmietnuť | |  | |
|  | možností | |  | |
|  | Opraviť | |  | |
|  |  | |  | |
|  |  | | Vyjadriť názor | |  | |
|  |  | | Vyjadriť súhlas | |  | |
|  |  | | Vyjadriť nesúhlas | |  | |
| **4.** | Vyjadriť názor | | Vyjadriť presvedčenie | |  | |
|  |  | | Vyjadriť vzdor | |  | |
|  |  | | Protestovať | |  | |
|  |  | | Vyjadriť stupne istoty | |  | |
| **5.** | Vyjadriť vôľu | | Vyjadriť želania | |  | |
| Vyjadriť plány | |  | |
|  |  | |  | |
| **6.** | Vyjadriť | | Vyjadriť vedomosti | |  | |
| Vyjadriť neznalosť | |  | |
|  | schopnosť | |  | |
|  | Vyjadriť schopnosť vykonať nejakú činnosť | |  | |
|  |  | |  | |
|  |  | | Vyjadriť radosť, šťastie, uspokojenie | |  | |
|  |  | | Vyjadriť smútok, skľúčenosť | |  | |
| **7.** | Vyjadriť pocity | | Vyjadriť súcit | |  | |
|  |  | | Vyjadriť fyzickú bolesť | |  | |
|  |  | | Utešiť, podporiť, dodať odvahu | |  | |
|  |  | | Vyjadriť nádej | |  | |
|  |  | | Vyjadriť sklamanie | |  | |
| **8.** | Vyjadriť | | Vyjadriť strach, znepokojenie, úzkosť | |  | |
|  | očakávania | | Ubezpečiť | |  | |
|  | a reagovať na | | Vyjadriť úľavu | |  | |
|  | ne | | Vyjadriť spokojnosť | |  | |
|  |  | | Vyjadriť nespokojnosť, posťažovať sa | |  | |
|  |  | | Zistiť spokojnosť/nespokojnosť | |  | |
| **9.** | Predstaviť | | Vyjadriť, čo mám rád, čo sa mi páči, čo uznávam | |  | |
| Vyjadriť, že niekoho/niečo nemám rád | |  | |
|  | záľuby a vkus | |  | |
|  | Vyjadriť, čo uprednostňujem | |  | |
|  |  | |  | |
| 10. Reagovať vo vyhrotenej situácii | | | Vyjadriť hnev, zlú náladu.  Reagovať na hnev, zlú náladu niekoho iného | |  | |
| 11. Stanoviť,  oznámiť a  zaujať postoj k  pravidlám alebo  povinnostiam | | | Vyjadriť príkaz/zákaz  Vyjadriť morálnu alebo sociálnu normu  Žiadať o povolenie a súhlas  Dať súhlas  Odmietnuť  Zakázať  Reagovať na zákaz  Vyhrážať sa  Sľúbiť | |  | |
| 12. Reagovať na  porušenie  pravidiel alebo  nesplnenie  povinností | | | Obviniť (sa), priznať (sa)  Ospravedlniť (sa)  Odmietnuť/ poprieť obvinenie  Vyčítať/Kritizovať | |  | |
| 13. Reagovať na  príbeh alebo  udalosť | | | Vyjadriť záujem o niečo  Vyjadriť záujem o to, čo niekto rozpráva  Vyjadriť prekvapenie  Vyjadriť, že ma niekto/ niečo neprekvapilo/-lo  Vyjadriť nezáujem | |  | |
| 14. Dať ponuku a  reagovať na ňu | | | Žiadať niekoho o niečo  Odpovedať na žiadosť  Navrhnúť niekomu, aby niečo urobil  Navrhnúť niekomu, aby sme spoločne niečo urobili  Ponúknuť pomoc  Navrhnúť, že niečo požičiam/darujem  Odpovedať na návrh | |  | |
| 15. Reagovať na  niečo, čo sa má  udiať v  budúcnosti | | | Varovať pred niekým/niečím  Poradiť  Povzbudiť  Vyjadriť želanie | |  | |
| 16. Reagovať na  niečo, čo sa  udialo  v minulosti | | | Spomenúť si na niečo/niekoho  Vyjadriť, že som na niečo/niekoho zabudol  Pripomenúť niekomu niečo  Kondolovať  Blahoželať | |  | |
| 17. Reagovať pri  prvom stretnutí | | | Predstaviť niekoho  Predstaviť sa  Reagovať na predstavenie niekoho  Privítať  Predniesť prípitok | |  | |
| 18. Korešpondovať | | | Začať list  Rozvinúť obsah listu  Ukončiť list | |  | |
| 19. Telefonovať | | | Začať rozhovor  Udržiavať rozhovor  Ukončiť rozhovor | |  | |
|  | | |  | |  | |
| 20. Komunikovať | | | Začať rozhovor  Ujať sa slova v rozhovore  Vypýtať si slovo  Vrátiť sa k nedopovedanému, keď ma prerušili  Zabrániť niekomu v rozhovore | |  | |
| 21. Vypracovať  štruktúrovanú  prezentáciu | | | Uviesť tému, hlavnú myšlienku  Oboznámiť s obsahom a osnovou  Rozviesť tému a hlavnú myšlienku  Prejsť z jedného bodu na iný  Ukončiť výklad | |  | |
|  | |
|  | |
|  | |
|  | |
|  | |
|  | |
|  | |
| 22. Doplniť  štruktúrovanú  prezentáciu | | | Zdôrazniť, dať do pozornosti  Odbočiť od témy  Vrátiť sa k pôvodnej téme  Uviesť príklad  Citovať  Parafrázovať | |  | |
|  | |
|  | |
|  | |
|  | |
| 23. Zúčastniť sa  diskusie/  argumentovať | | | Navrhnúť novú tému/bod diskusie  Odmietnuť diskutovať na ponúkanú tému/bod diskusie  Vrátiť sa k téme/k bodu diskusie | |  | |
|  | |
|  | |
|  | |
|  | |
| 24. Uistiť sa, že  slová/ výklad/  argument boli  pochopené | | | Uistiť sa, že účastník komunikácie pochopil moje vyjadrenia  Uistiť sa, že som dobre pochopil to, čo bolo povedané  Požiadať o pomoc pri vyjadrení slova/slovného spojenia  Nahradiť zabudnuté/neznáme slovo  Hľadať slovo/slovné spojenie  Opraviť sa, vrátiť sa k rozhovoru | |  | |
|  | |
|  | |
|  | |
|  | |
|  | |
|  | |
|  | |
|  | |
| 25. Porozprávať  príbeh | | | Rozprávať  Začať príbeh, historku, anekdotu  Zhrnúť | |  | |
|  | |
|  | |
|  | |





**OBSAHOVÝ ŠTANDARD**

Obsahový štandard pre komunikačnú úroveň A2 pozostáva z kompetencií, ktoré sú bližšie špecifikované funkciami jazyka. Obsahový štandard je koncipovaný tak, aby nadväzoval na kompetencie žiakov, ktorí sa učia anglický jazyk od primárneho vzdelávania a dosiahli úroveň A1. Všetky vymedzené kompetencie a funkcie jazyka sú povinnou súčasťou obsahového štandardu. Obsahový štandard je vymedzený úrovňovo/ročníkovo, jednotlivé kompetencie a funkcie jazyka sa môžu kombinovať a rozvíjať v ľubovoľnom poradí. Navrhované delenie obsahových štandardov do ročníkov je iba odporúčané (nie povinné), pričom žiak musí na konci nižšieho stredného vzdelávania dosiahnuť úroveň A 2.

Ďalšou povinnou súčasťou obsahového štandardu je Jazyková dimenzia, ktorá je špecifikovaná príkladmi použitia daného javu. Javy, ktoré si žiak osvojil pri určitej kompetencii, používa aj v rámci iných kompetencií vymedzených v tomto obsahovom štandarde.

Časti Diskurzná dimenzia a Interkultúrna dimenzia v obsahovom štandarde sú nepovinné a dotvárajú kontext na rozvíjanie kompetencií a využívanie funkcií jazyka. Odporúčané rozdelenie kompetencií z obsahového štandardu do ročníkov:

Odporúčané rozdelenie kompetencií z obsahového štandardu do ročníkov:

|  |  |
| --- | --- |
| Ročník | Čísla kompetencií |
| 7. ročník | 1, 2, 3, 4, 5, 6, 7, 8, 9, 11, 12, 13, 14, 15, 16, 17, 18, 19 |

**VZDELÁVACÍ ŠTANDARD**

|  |  |
| --- | --- |
| **Obsahový štandard** | **Výkonový štandard** |
| **ÚVOD DO JAZYKA**   * Úvodné pokyny, poučenie o BOZ a PO, informácie o predmete a krajine * Systematizácia vedomostí zo 6. ročníka   rozvoj komunikačných schopností   * Sloveso byť- kladná veta, záporná veta,   otázka a krátka odpoveď   * Sloveso mať- kladná veta, záporná veta,   otázka a krátka odpoveď   * Zámená- osobné, privlastňovacie, predmetové * Predložky, neurčité zámená, predmety v škole * Prítomné časy * Minulé časy * Práca s textom   Rozvoj jazykových zručností: počúvanie s porozumením | **Žiak**   * opakuje a upevňuje systém vo vedomostiach zo 6. ročníka * rozvíja a vie aplikovať nadobudnuté vedomosti a spôsobilosti * dokáže vypočuť , zachytiť a porozumieť informáciam z textu a nahrávok * vie porozumieť informáciám z textu * dokáže porozumieť bežným pokynom učiteľa |
| **TÉMA: DOMOV A BÝVANIE**   * Práca s lexikou: Bývanie, časti domu * Práca s textom: Bývanie v malom * Prítomné časy * Práca s lexikou: Nábytok a predmety v domácnosti * Nácvik výslovnosti, posluchové a gramatické cvičenia * Rozvoj jazykový zručností- hovorenie: Opis miesta * Gerundium * Rozvoj jazykových zručností - čítanie a počúvanie: Čo o mne vypovedá moja izba * Rozvoj jazykových zručností- písanie: Opis miestnosti * CLIL Geografia: Ako bývajú ľudia vo svete | **Žiak vie**   * pomenovať časti domu, nábytok a predmety v domácnosti * vyrozprávať príbeh, podať krátky jednouchý opis udalostí a činností s použitím prítomných časov a gerundia * opísať miestnosť * vypočuť a zachytiť informácie * porozumieť bežným pokynom učiteľa * pochopiť konkrétne informácie v jednoduchších písaných materiáloch * opísať svoje plány a osobné skúsenosti * vyjadriť svoj názor použitím gerundia * identifikovať tému vypočutej diskusie |
| **TÉMA: RODINA A SPOLOČNOSŤ**   * Prídavné mená na opis obrázku: práca s lexikou * Práca s textom: Článok v magazíne * Jednoduchý minulý čas- kladná, záporná veta, otázka * Priebehový minulý čas- kladná, záporná veta, otázka * Nácvik výslovnosti, posluchové a gramatické cvičenia * Prídavné mená s predložkou * Rozvoj jazykových zručností- hovorenie: Vypýtať si povolenie * Rozdiel medzi priebehovým a jednoduchým prítomným časom * Práca s textom:Veľké momenty v histórii * Rozvoj jazykových zručností- písanie: Opis obrázku * Práca s textom: Kieronove maľby | **Žiak vie**   * opísať obrázky a situácie * reagovať na vizuálny podnet opisom * zachytiť dej v minulosti * vyjadriť preferencie prostredníctvom prídavných mien s predložkou * reagovať na informácie * porozumieť základným informáciám v krátkych zvukových záznamoch * pochopiť konkrétne informácie v jednoduchších písaných materiáloch * požiadať o povolenie * odpovedať na návrh * napísať krátke jednoduché poznámky z okruhu záujmov: opis obrazu/fotky |
| **TÉMA: OBCHOD A SLUŽBY**   * Práca s lexikou: obchod, služby * Práca s textom: Trhovisko v Londýne získava ocenenie * Stupňovanie prídavných mien, použitie modifikátorov „too“/príliš a „enough“/dosť * Práca s lexikou: slovesá v obchodnej terminológii * Nácvik výslovnosti, posluchové a gramatické cvičenia * Rozvoj jazykových zručností- hovorenie: Požiadanie o pomoc v rôznych situáciach * Použitie kvantifikátorov „much, many, a lot of“/veľa, mnoho v kontexte * Rozvoj jazykových zručností-čítanie a počúvanie: Internet- najväčší trh sveta * Rozvoj jazykových zručností- písanie: Zákaznícka recenzia * Práca s textom: Štastika, grafy (CLIL Matematika) | **Žiak vie**   * orientovať sa v základnej obchodnej lexike a obchodných službách * porovnať veci, situácie * porozumieť informáciám z textu * zachytiť známe informácie v počutom texte * reagovať na vizuálny podnet * zapojiť sa do krátkych rozhovorov na témy, ktoré ho zaujímajú * požiadať o rôzne jednoduché informácie, služby a veci alebo ich poskytnúť * vyjadriť a odôvodniť svoj názor na danú situáciu písomnou a ústnou formou * napísať recenziu na produkt * orientovať sa v grafoch * čítať štatistické údaje |
| **TÉMA: MULTIKULTÚRNA SPOLOČNOSŤ, VZDELÁVANIE**   * Práca s lexikou: noviny a médiá * Práca s textom: Tínedžeri a média * Jednoduchý predprítomný čas – otázka, zápor, odpoveď * Príslovky spôsobu * Nácvik výslovnosti, posluchové a gramatické cvičenia * Rozvoj jazykových zručností- rozprávanie : Vyjadrenie pochybnosti, nedôvery, nespokojnosti * Rozdiel medzi predprítomným a minulým časom * Rozvoj jazykových zručností- čítanie a počúvanie: Pofil žurnalistky * Rozvoj jazykových zručností: Profil * Práca s textom: Amy Grey – módna blogerka | **Žiak vie**   * pomenovať typy médii * porozumieť základným informáciám o médiách a spravodajstve * hovoriť o dianí spojenom v nedávnej minulosti a konkrétnym dátumom v minulosti * rozlíšiť rozdiel v použití predprítomného a minulého času * vyjadriť pochybnosť a nedôveru * argumentovať za a proti * vyhľadať špecifické informácie v prečítanom texte * zachytiť špecifické informácie z počutej nahrávky * rozumieť hlavnej myšlienkeprečítaného a počutého textu/ príbehu * vytvoriť profil osobnosti |
| **TÉMA: MLÁDEŽ A ICH SVET**   * Práca s lexikou: voľný čas, prázdniny * Práca s textom: Za kamerou * Predprítomný čas s časovými predložkami a príslovkami: „how long, for, since“/ na ako dlho, odkedy * Nácvik výslovnosti, posluchové a gramatické cvičenia * Práca s lexikou: významy slovesa „get“/ dostať v kontexte * Rozvoj jazykových zručností- rozprávanie : Požiadanie o informáciu * Predprítomný čas s časovými príslovkami: just /práve * Rozvoj jazykových zručností- čítanie a počúvanie: Neobvyklé turistické atrakcie * Rozvoj jazykových zručností- písanie: Turistický sprievodca * Práca s textom: Guliverove dobrodružstvá (CLIL- Literatúra) | **Žiak vie**   * pomenovať činnosti spojené s voľným časom a prázdninami * používať predprítomný čas na popísanie toho ako dlho niečo trvalo a čo sa práve stalo/udialo * rozumieť hlavnej myšlienke prečítaného alebo počutého * vyhľadať špecifické informácie v prečítanom texte * požiadať o pomoc, navigáciu, orientovať sa v meste * použiť význam slova „get“ pri opise činností * navrhnúť turistického sprievodcu mesta/atrakcie |
| **TÉMA: ČLOVEK A PRÍRODA**   * Práca s lexikou: Domáce práce * Práca s textom: Britský tínedžeri a ich vzťah k domácim prácam * Vyjadrenie príkazu a zákazu * Práca s lexikou: prídavné mená na vyjadrenie pocitov * Nácvik výslovnosti, posluchové a gramatické cvičenia * Rozvoj jazykových zručností-rozprávanie: Poradiť, urobiť návrh * Vyjadrenie budúcnosti, predpokladu * Rozvoj jazykových zručností- čítanie a počúvanie: tínedžeri budúcnosti * Rozvoj jazykových zručností- písanie: Poradná stránka * Práca s textom: Robov príbeh | **Žiak vie**   * pomenovať rôzne domáce činnosti * vyhľadať špecifické informácie v prečítanom texte * zachytiť špecifické informácie z počutej nahrávky * rozumieť hlavnej myšlienkeprečítaného a počutého textu/ príbehu * stanoviť,oznámiť a zaujať postoj k pravidlám alebo povinnostiam * vyjadriť, čo uprednostňuje * vyjadriť svoj názor * naplánovať aktivity a a informovať o nich s použitím modálnych slovies * napísať jednoduché vety a spojiť ich konektormi |
| **TÉMA: VOĽNÝ ČAS A ZÁĽUBY**   * Práca s lexikou: spoločnosť- demonštrácie, vyjadrenie podpory * Práca s textom: Pochod slonov v Londýne * Plánovanie budúcnosti * Rozdiel v použití „will a going to“ /budúce časy * Nácvik výslovnosti, posluchové a gramatické cvičenia * Sloveso s predložkou * Rozvoj jazykových zručností- počúvanie a rozprávanie   Vyjadriť očakávanie, dať ponuku a reagovať na ňu   * Prvá podmienková veta * Rozvoj jazykových zručností- čítanie a počúvanie: Buď iný! * Rozvoj jazykových zručností- písanie Formálny list * Práca s textom: Fairtrade | **Žiak vie**   * pomenovať formy protestu * identifikovať tému vypočutej diskusie * reagovať na informácie prostredníctvom frázových slovies/ slovies s predložkou * naplánovať aktivity a informovať o nich s použitím foriem budúceho času * zapojiť sa do rozhovoru na aktuálne spravodajské témy * navrhnúť niekomu, aby niečo urobil/urobili spoločne * dať ponuku a odpovedať na návrh * použiť prvú podmienkovú vetu na vyjadrenie toho, čo sa môže uskutočniť v budúcnosti * osvojiť si formu písania oficiálneho listu (oslovenie, úvod, jadro, záver...) |
| **TÉMA: DOPRAVA A CESTOVANIE**   * Práca s lexikou: prídavné mená – extrémne situácie * Práca s textom: Interview * Druhá podmienková veta * Práca s lexikou: Zranenie a choroby * Nácvik výslovnosti. v posluchové a gramatické cvičenia * Rozvoj jazykových zručností- rozprávanie: Zdravotný stav * Reflexívne zámená * Rozvoj jazykových zručností- čítanie a počúvanie: Prečo radi riskujeme? * Rozvoj jazykových zručností- písanie: Prihláška * Práca s textom: Coco – horolezkyňa | **Žiak vie**   * opísať extrémne situácie * vyhľadať v texte osobné údaje * porozumieť hlavným informáciám * popísať typ ochorenia a zranenia * viesť komunikáciu ohľadom zdravotného stavu * vyjadriť pozitívnu alebo negatívnu reakciu na vzniknutú situáciu * opísať hypotetické situácie prostredníctvom druhej podmienkovej vety * vyrozprávať príbeh, podať krátky jednouchý opis udalostí a činností * opísať osoby, miesta a veci s použitím vzťažných zámen * vyplniť dotazník |
| **TÉMA: VEDA A TECHNIKA V SLUŽBÁCH ČLOVEKA**   * Práca s lexikou: techonológie * Práca s textom: Mladí vynálezci * Trpný rod * Práca s lexikou: tvorenie slov * Nácvik výslovnosti, posluchové a gramatické cvičenia * Rozvoj jazykových zručnosti-rozprávanie: Reakcia na problémy s technológiou * Trpný rod v minulom čase * Rozvoj jazykových zručností- čítanie a počúvanie. Knihy * Rozvoj jazykových zručností- písanie: Esej * Práca s textom: Oxid uhličitý (CLIL- Chémia) | **Žiak vie**   * identifikovať a pomenovať lexiku spojenú s technológiami * použitím pasívu opísať ako veci vznikli * vypočuť a zachytiť informácie * identifikovať tému vypočutej diskusie * stručne charakterizovať problém * aplikovať formy minulého času v trpnom rode na opis udalostí a činností * vyjadriť pozitívnu alebo negatívnu reakciu na vzniknutú situáciu * začať, udržiavať a ukončiť rozhovor * napísať esej a použiť formálne a štylistické náležitosti |
| Anglofónna literatúra- výber | **Žiak dokáže**   * porozumieť hlavnej myšlienke prečítaného * reagovať na obsah a rozširovať slovnú zásobu * upevňovať gramatické štruktúry * posilňovať sociálny diskurz   v danej tematike |
| Systematizácia vedomostí z jednotlivých tematických celkov | Žiak si upevní, preverí a preukáže poznatky, vedomosti a zručnosti z daných tematických celkov |
| Realizácia a príprava tematických projektov | Žiak vie   * samostatne vypracovať projekt, vyhľadávať informácie z rôznych zdrojov * prezentovať projekt na vybranú tému |
| Tvorba a príprava celoškolského projektu  Realizácia celoškolského projektu | Žiaci vedia spracovať informácie k celoškolskému projektu, vytvoria bázu pre prezentáciu (technické spracovanie), pred publikom vedia odprezentovať vlastne spracované informácie a myšlienky |

**HODNOTENIE A SEBAHODNOTENIE**

Hodnotenie úrovne vedomostí a zručností sa realizuje na základe Metodického pokynu č. 22/2011 na hodnotenie žiakov

* Predmetom hodnotenia a klasifikácie v predmete anglický jazyk je cieľová komunikačná úroveň žiaka v jednotlivých ročníkoch v súlade s platnými učebnými osnovami a vzdelávacími štandardmi.
* Hodnotenie a klasifikácia v anglickom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.
* Pri hodnotení v predmete anglický jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.
* Kritériá klasifikácie musia byť v súlade s požadovanou úrovňou ovládania anglického jazyka a náročnosť sledovaných javov musí zodpovedať náročnosti definovanej v platných učebných osnovách a vzdelávacích štandardoch cieľovej skupiny žiakov.

Formy skúšania a hodnotenia žiakov z anglického jazyka- ústna a písomná

Ich podiel na celkovom hodnotení je v kompetencii vyučujúceho, ktorý konzultuje tieto kritériá v predmetovej komisii. Povinné sú len vstupné, polročné a výstupné kontrolné práce.

Kontrolné písomné práce, písomné testy, diktáty a ďalšie druhy skúšok rozvrhne učiteľ rovnomerne na celý školský rok tak, aby sa nadmerne nehromadili v určitých obdobiach.

Hodnotenie žiakov je realizované sumatívne i formatívne, teda známkami. Súčasťou hodnotenia práce žiakov na vyučovaní a jeho výsledkov je aj ústne hodnotenie, percentuálne hodnotenie, vystavovanie žiackych prác, prezentovanie žiackych prác.

Zároveň v rámci vyučovacieho procesu využívame humanisticky orientované slovné hodnotenie /pochvala/ i sebahodnotenie žiakov.

Žiakov s poruchami učenia hodnotíme iným spôsobom (s prihliadnutím na ich špecifické poruchy učenia ) .

Výkon, ale najmä snahu na hodine, pri príprave oceníme (chválime, verbálne, neverbálne – súhlasným prikývnutím, úsmevom ), pretože to pôsobí vysoko pozitívne, povzbudzuje k ďalšiemu úsiliu. Slabší výkon nekritizujeme, nezosmiešňujeme.

Hodnotenie musí mať motivačnú funkciu.

**Kritériá hodnotenia žiaka**

Pri hodnotení výkonu žiaka v anglickom jazyku sledujeme najmä úroveň jeho rečových zručností t.j.

* počúvanie s porozumením
* čítanie s porozumením
* hovorenie
* písanie

Pri hodnotení berieme do úvahy:

* do akej miery je žiak schopný realizovať komunikáciu v cudzom jazyku,
* do akej miery lexikálne a gramatické chyby narušujú zrozumiteľnosť a dorozumievanie,
* hľadisko jazykovej správnosti pri používaní bežnej slovnej zásoby a frekventovaných gramatických štruktúr,
* hľadisko štylistickej adekvátnosti – formálnosť a neformálnosť vyjadrovania s ohľadom na situáciu prejavu,
* rýchlosť prejavu a pohotovosť reakcie s prihliadnutím na individuálne rozdiely medzi žiakmi,
* rozsah slovnej zásoby žiaka a jej využitie prostredníctvom gramatických štruktúr.

**Hodnotenie ústnej odpovede :**

Pri hodnotení ústnej odpovede by sme mali hovoriť o škále akceptovateľnosti a komunikatívnej efektívnosti odpovede. Kritériom by mala byť zrozumiteľnosť. Ak je odpoveď dobrá i napriek gramatickým chybám, žiak spracoval informáciu a zaslúži si za ňu istý kredit.

Pri ústnej odpovedi hodnotíme:

* hranie úloh – dialóg
* opis obrázka
* reprodukcia textu

Pri hodnotení ústnej odpovede nám pomáhajú nasledovné kritériá:

* plynulosť reči – 20%
* výslovnosť a intonácia – 20%
* rozsah slovnej zásoby – 20%
* komunikatívna schopnosť – 20%
* gramatická presnosť – 20%

Pri premene na známku postupujeme nasledovne:

100% - 90% výborný (1)

89% - 75% chválitebný (2)

74% - 50% dobrý (3)

49% - 30% dostatočný (4)

menej ako 29% nedostatočný (5)

Na základe týchto kritérií stanovujeme výslednú známku:

***Výborný (1)***

Dobrá výslovnosť, veľmi málo gramatických chýb, plynulý prejav bez dlhých odmlčaní sa, učiteľ kladie málo otázok, aby si spresnil, či žiak učivu rozumie, odpovede na otázky sú okamžité a vyčerpávajúce.

***Chválitebný (2)***

Miestami chyby vo výslovnosti, niekoľko gramatických chýb, väčšina viet je však správna, v prejave nie je veľa prestávok, je pomerne plynulý, učiteľ položí viac otázok na spresnenie odpovede, odpovede na otázky sú vyčerpávajúce, žiak reaguje pohotovo.

***Dobrý (3)***

Miestami chyby vo výslovnosti, niekoľko gramatických chýb, ktoré spôsobujú problémy pri porozumení, prejav s kratšími prestávkami, žiak hľadá slová, robí chyby v gramatických štruktúrach, učiteľ kladie viac otázok na spresnenie, žiakove odpovede sú menej vyčerpávajúce.

***Dostatočný (4)***

Častejšie chyby vo výslovnosti, veľa gramatických chýb, ktoré spôsobujú problémy pri porozumení, prejav s dlhšími prestávkami, nedostatočná základná slovná zásoba, obmedzený rozsah gramatických štruktúr, odpovede na otázky nezodpovedajú rozsahu i obsahu učiva, žiak nie vždy vie odpovedať na otázky učiteľa.

***Nedostatočný (5)***

Časté chyby vo výslovnosti, množstvo gramatických chýb, ktoré spôsobujú nezrozumiteľnosť prejavu, nedostatočná slovná zásoba, neschopnosť použiť základné gramatické štruktúry, žiak nevie odpovedať na otázky učiteľa.

**Hodnotenie písomného prejavu :**

V anglickom jazyku sa ako písomný prejav hodnotí predovšetkým spracovanie konkrétnej konverzačnej témy, ale i písanie podľa osnovy (žiadosť, objednávka, list priateľovi).

V písomnom prejave hodnotíme:

* + spracovanie úlohy – obsah
  + presnosť a vhodnosť gramatických štruktúr
  + lexikálnu stránky písomného prejavu
  + štylistickú stránku písomného prejavu
  + kompozíciu

***Hodnotenie:***

***Výborný (1)***

Vyčerpávajúca a adekvátna odpoveď na danú tému, správne použité gramatické štruktúry, pestrá slovná zásoba, takmer bez pravopisných chýb, chyby neprekážajú pri zrozumiteľnosti text, jasná logická výstavba celej práce, prehľadná kompozícia.

***Chválitebný (2)***

Žiak zvládne úlohy vo veľkej miere, ale vynechá alebo pridá informácie, ktoré s témou nesúvisia, väčšinou vhodne použité gramatické štruktúry, dobrá slovná zásoba s malými chybami, zopár štylistických nepresností pri výstavbe textu a spájaní viet, menej prehľadná kompozícia.

***Dobrý (3)***

Vcelku adekvátna odpoveď na danú tému, ale s istými medzerami alebo zbytočnými informáciami, zopár chýb v gramatike a lexike, miestami nezrozumiteľnosť textu, ale celkovo text zrozumiteľný, viacero chýb v pravopise, stavbe viet a súvetí, menej prehľadná kompozícia.

***Dostatočný (4)***

Spracovaná len časť otázky, veľké medzery v používaní gramatických štruktúr, text vo väčšej miere nezrozumiteľný kvôli chybám v gramatike, slabá slovná zásoba, veľa chýb v stavbe viet a súvetí, neprehľadná kompozícia.

***Nedostatočný (5)***

Neadekvátna odpoveď, len málo sa vzťahujúca k téme, takmer celý text nezrozumiteľný kvôli chybám v gramatike, slabá slovná zásoba, nelogická stavba viet, neprehľadná kompozícia.

Tento systém hodnotenia učiteľ môže použiť i pri domácich úlohách podobného charakteru.

**Hodnotenie kontrolných písomných prác a testov:**

Maximálny počet dosiahnutých bodov predstavuje 100%. Kontrolné písomné práce a testy sa hodnotia percentom úspešnosti a známka číslicou ( napr. 93% = 1 ).

**Stupnica hodnotenia kontrolných písomných prác a testov**

|  |  |
| --- | --- |
| 100% - 90% | výborný (1) |
| 89% - 75% | chválitebný (2) |
| 74% - 50% | dobrý (3) |
| 49% - 30% | dostatočný (4) |
| menej ako 29% | nedostatočný (5) |

Počet kontrolných písomných prác v každom ročníku: 2 ročne– polročná a výstupná kontrolná písomná práca. Učiteľ môže pripraviť pre žiakov aj vstupnú previerku, pričom vstupná písomná práca nie je hodnotená známkou, má mať formu spätnej väzby pre učiteľa, ktorý porovnáva vedomosti žiakov z predchádzajúceho ročníka a overuje proces upevnenia poznatkov resp. zabúdania. Ostatné písomné práce a testy sú v kompetencii vyučujúceho.

**Zostavovanie testov:**

Testy zostavuje vyučujúci najčastejšie po prebratí lekcie, prípadne po istom gramatickom

jave, v niektorých prípadoch môže zostaviť súhrnný test za dlhšie časové obdobie. Vyučujúci

stavbu testu prispôsobuje prebratému učivu.

**Základný test by mal obsahovať:**

* úlohy k slovnej zásobe
* gramatickú produkciu – žiaci tvoria časť odpovede sami
* rozpoznávanie gramatických javov – voľba odpovede
* čítanie prípadne posluch s porozumením

**Hodnotenie tvorivého písania – tzv. projektov :**

Tu hodnotíme predovšetkým:

* formu – tvorivosť, kreativitu, fantáziu
* obsah – slovná zásoba, schopnosť vyjadriť vlastné myšlienky prebratou slovnou zásobou a naučenými gramatickými štruktúrami.

V priebehu školského roka žiak vypracuje a odprezentuje dva projekty.

Hodnotenie žiaka sa vykonáva klasifikáciou.

Pevnou súčasťou neformálneho zisťovania výkonov je aj priebežné slovné hodnotenie ako informácia pre žiakov a rodičov.

Pri hodnotení výkonov sa má zohľadniť nie len aktuálna úroveň ovládania jazyka, ale aj pokrok, ktorý žiak dosiahol v učení v zmysle podpory motivácie učiť sa cudzie jazyky.

**Váhy známok:**

Váhy známok jednotlivých jazykových zručností sa riadia aktuálnymi inštrukciami predmetovej komisie cudzích jazykov pre aktuálny školský rok.